recursal/SuperWikiNEXT-32B huggingface dataset:
**Ева Екеблад** (родена како **Де Гарди**; 10 јули 1724 - 15 мај 1786) — шведска грофица, водителка на салон, агрономка и научничка. Таа била широко позната по тоа што во 1746 открила метод за правење алкохол и брашно од компири, овозможувајќи поголема употреба на оскудни зрна за производство на храна, со што значително се намалува појавата на гладот во Шведска.

Екеблад била првата жена членка на Кралската шведска академија на науките (1748).

Наводи
------

1. ↑  Riksarkivet Band 12 (1949), p.637
2. ↑  „Eva Ekeblad". *www.bgf.nu*. Архивирано од изворникот на 14 March 2016.
3. ↑  Anteckningar om svenska qvinnor, Wilhelmina Stålberg, P. G. Berg. 1864, pp. 130–131
Егиј ди Миди лете.
**Егиј ди Миди** (француски: *Aiguille du Midi*) е планина со висина од 3.842 м во рамките на масивот Монблан на Француските Алпи.

Жичарницата до врвот (*Téléphérique de l'Aiguille du Midi*), е изградена во 1955 и го држела рекордот за највисока жичарница во светот цели две децении. Таа сѐ уште го држи рекордот за највисоко вертикално искачување во светот, од 1035 m до 3842 m надморска височина. Жичарницата патува од Шамони до врвот на Егиј ди Миди искачувајќи се над 2,800 m за само 20 минути. На 7 април, 2008, билетот од Шамони за едно возрасно лице изнесувал €35 во еден правец, и €38 повратно. Искачувањето во лифтот до т.н. „иглеста кула" (дополнителни 60 м) чини €3.

Врвот на планината има платформа за панорамско разгледување, кафетерија и продавница за сувенири. Тука започнува скијачката патека „Бела долина" (*Vallée Blanche*), а недалеку се наоѓа итн. „Космичко засолниште" (*Cosmiques Refuge*), кое е почеток на една од маршрутите кон врвот на Монблан. Од врвот оди и друга жичарница (само на лето), која го преминува Ледникот на Џинот и оди до котата Хелброне (3,452 м) на италијанската страна на Монблан. Котата Хелброне ја опслужува жичарница од Ла Палид, село во близина на Курмајер во Аостинската Долина (Италија).

Северниот врв на Егиј ди Миди (3795 м.) каде денес се наоѓа последната станица на жичарницата, за првпат бил освоен на 4 август 1818 година, од страна на полскиот гроф Антони Малчевски, заедно со Жан-Мишел Балма и петмина други водичи.. Потоа, на 5 август 1856 грофот Фернанд де Бује заедно со водичите Александар Девуасу, Амброаз и Жан Симон и седуммина носачи стигнале на 25 метри под јужниот врв (највисока точка - 3842 метри) но само тројца водичи успеале до врвот за да постават француско знаме.

Името „Егиј ди Миди" буквално значи „пладневна игла". Ова се должи фактот што сонцето грее директно над врвот на пладне ако се гледа од Шамони.

Галерија
--------

* Врвот на Егиј ди МидиВрвот на Егиј ди Миди
* Монблан и дел од ЕгијМонблан и дел од Егиј
* Спуштање по жичарницата кон ШамониСпуштање по жичарницата кон Шамони
* Северната страна на Егиј ди Миди зимеСеверната страна на Егиј ди Миди зиме
* Планинари се симнуваат по срт на Егиј ди МидиПланинари се симнуваат по срт на Егиј ди Миди
* Поглед кон Егиј ди Миди од долината близу ШамониПоглед кон Егиј ди Миди од долината близу Шамони
* Егиј ди Миди на зајдисонцеЕгиј ди Миди на зајдисонце
* Егиј ди Миди на летоЕгиј ди Миди на лето

Наводи
------

1. ↑  André Fournier, Philippe Cortay, *L'Aiguille du Midi*, La Fontaine de Siloë, 2005, pp. 3-4
2. ↑  André Fournier, Philippe Cortay, *L'Aiguille du Midi*, La Fontaine de Siloë, 2005, pp. 4-5

Надворешни врски
----------------

* Мрежно место на жичарницата на Егиј ди Миди (француски) (англиски)
* Виртуелен панорамски поглед од врвот на Егиј ди Миди Архивирано на 4 мај 2009 г. (англиски)
**Големото Мечкино Езеро** — најголемо езеро на целата територија на Канада и четврто по големина во Северна Америка.

Неговиот северен брег се наоѓа во рамките на Арктичкиот круг, а ова езеро ја претставува и најголемата водна површина на копно на толку висока надморска височина. Езерото има неправилен облик, а на западниот дел се раздвојува во три ракави. Водата е најдлабока во близина на источниот брег.

Езерото се создало со ерозивно дејство на северноамериканските ледници, што се спуштиле низ речната долина. На тој начин создадените езера најчесто се нарекуваат суподински езера. Кога ледниците се стопиле при крајот на последниот леден период, добиената вода била преградена од морени и создала огромни езерски површини кои оттогаш делумно се исушиле, а чии остатоци се Големото Мечкино Езеро и Големото Ропско Езеро, како и голем број помали езера што се наоѓаат меѓу нив. Езерото се наоѓа во област во која зимзелената шума на јужниот брег се сменува со тундрата што се шири кон север. Тоа често наведува како пример за прастаро езерско место, иако вво него живеат многу помалку видови риби отколку во езерата со слична големина во области со поумерена клима. Причина за тоа е многу пониската температура на неговата вода.

Единствената населба на неговиот брег е поранешниот рударски центар Порт Радиум, кој името го добил според радиоактивниот елемент што од ова место за време на Втората светска војна се носел за правење на првите атомски бомби. Во Големото Мечкино Езеро кај северозападниот ракав се влеваат реката Вајтфиш (Whitefish) и други помали реки. Големата Мечкина Река истекува на западниот дел на езерото, тече кон запад и се влева во реката Мекензи, на околу 480 км погоре од делтата. Големото Мечкино Езеро и реката се замрзнати седум месеци во годината.

Наводи
------

1. 1 2 3 4 5 6 7  Johnson, L. (1975), „Physical and chemical characteristics of Great Bear Lake", *J. Fish. Res. Board Can.*, **32** (11): 1971–1987, doi:10.1139/f75-234 quoted at Great Bear Lake Архивирано на 5 јуни 2011 г. (World Lakes Database)
2. 1 2 3 4 5 6  Hebert, Paul (2007), „Great Bear Lake, Northwest Territories", *Encyclopedia of Earth*, Washington, DC: Environmental Information Coalition, National Council for Science and the Environment, Посетено на 2007-12-07

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 239216383
* LCCN: sh85056603
* GND: 4763185-5
* NKC: ge1159199

 |

 |
**Заминувачка група** е атом или молекула што се одделува од некоја органска молекула која по одделувањето се нарекува резидуален или главен дел. Способноста за една функционална група да се оддели е наречена *лабилност*.

Колку е пониска pKa на конјугираната киселина, толку е подобро за заминувачката група, бидејќи таа се стабилизира мошне лесно на притоа создадениот негативен електричен полнеж. Во спротивно, јака база е сиромашна заминувачка група. SN1 реакциите претпочитаат халидни јони како заминувачки групи.

За време на SN2 нуклеофилен напад, се развива делумен негативен полнеж на заминувачката група. За време на SN1 реакциите, заминувачката група се анјонизира и "заминува".

Во немеханичките трансформации, заминувачките групи се супституентната група присутна во супстратот и производот.
**Ејет** (грчки јазик|Αἰήτης) во старогрчката митологија бил крал на Еја во Колхида.

Митологија
----------

Бил син на богот Хелије и океанидата Персеида, пасифајин и киркин брат. Иако татко му му доделил власт над Коринт, тој ја отстапил на Бун, а самиот отишол во Колхид, каде живел во раскошна палата. Во неа се наоѓале чешми од кои течеле вода, вино, млеко и масло. Со океанидата Идија ги имал ќерките Медеја и Халкиопа и Апсирт. Својата ќерка Халкиопа ја омажил за Фрикс, а за возврат добил руно од златорун овен. Му било проречено дека ќе владее сè додека го има тоа руно, па тој го оставил на сигурно; во арејевиот гај каде го чувал змеј. Сепак, Јасон со помош на Медеја успеал да дојде до него и пророштвото се исполнило. Од престол го симнал неговиот брат Перс, а Ејет дочекал недолична старост; запуштен и прлав. Меѓутоа, Медеја успела да го врати својот татко на престолот, со помош на својот син Мед.

Наводи
------

1. ↑  Цермановић-Кузмановић, А. & Срејовић, Д. 1992. Лексикон религија и митова. Савремена администрација. Београд.
Егина
**Егина** (грчки: *Αἴγινα*) во старогрчката митологија била нимфа најада, ќерка на речниот бог Асоп и нимфата Метопа.

Митологија
----------

Убавата ќерка на Асоп го привлекла вниманието и на самиот врховен бог Зевс, па тој ја грабнал во вид на оган или орел и ја однел на островот Енон, подоцнна наречен Егина. Таму Егина на Зевс му го родила синот Еак. Асоп напразно секаде ја барал својата ќерка, сè додека Сизиф кој бил очевидец на грабнувањето, не му открил кој ја однел. Тоа го разбеснело Зевс и тој сурово го казнил Сизифа, а Асопа со молња го натерал да се врати во своето корито. Егина заминала во Тесалија, оставајќи го Еак на островот, чиј крал станал подоцна и се омажила за Актор на кој му го родила синот Менетиј.

Наводи
------

1. ↑  theoi.com: Aigina
2. ↑  Цермановић-Кузмановић, А. & Срејовић, Д. 1992. Лексикон религија и митова. Савремена администрација. Београд.
**„Заменик"** (француски: *Le Remplaçant*) — расказ на францускиот писател Ги де Мопасан, првпат објавен на 2 јануари 1883 година.

Содржина
--------

Вдовицата Бондероа, која за време на бракот го инзеверувала сопругот, по неговата смрт живее мирен и повлечен живот. Меѓутоа, во разговорот меѓу двајца луѓе, едниот изнесува неверојатни подробности за неа, прераскажувајќи го она што го слушнал од еден офицер. Еден ден, додека некој војник шетал по улицата, нему му пристапила госпоѓата Бондероа која го повикала во својот дом и му понудила пари во замена на сексуални услуги. Војникот се согласил и така станал постојан платен љубовник на старицата. Меѓутоа, еден ден, тој се разболел и морал да лежи во болницата, па затоа испратил друг војник како свој заменик. Откако ја завршил задачата, војникот не сакал да ги подели парите со првиот војник и така дошло до тепачка меѓу нив. Подоцна, војниците се помириле и двајцата ѝ биел платени љубовници на г-ѓа Бондероа.

Наводи
------

1. ↑  „Заменик" во: Гиј де Мопасан, *Изабране новеле* (друга књига). Култура, Београд, 1950, стр. 251-256.
**Здравка Крстуловиќ** (Сплит, 30 септември 1940 - Вараждин, 4 декември 2003) била југословенска и хрватска филмска глумица.

Биографија
----------

Дипломирала на Белградската академија за театар, филм, радио и телевизија во 1965 година.Таа имала кратка дилема, да остане во Белград или да се врати во Сплит, Глимицата решила да се врати во нејзиниот роден град.

За само две сезони,таа ги собрала главните улоги во дури седум претстави и станала главна звезда во Националниот театар во Сплит. За улогата на Маре во „Кате Капуларица", која во 1800 година била напишана од Влахо Стули од Дубровник, ја освоила Првомајската награда на Социјалистичка Република Хрватска.

На Филмскиот фестивал во Ниш во 1981 година. На Здравка и Младен Барбариќ им била доделена наградата за глумечка двојка на годината за нивните услуги во популарната ТВ серија *Вело мисто*, нејзе за улогата на Виолета и тој за улогата на Пегула. Глумците биле избирани од читателите на *ТВ Новости неколку години.*

Филмографија
------------

|  | 1960 година | 1970 година | 1980 година | 1990 година | Во целост |
| --- | --- | --- | --- | --- | --- |
| Игран филм | 5 | 0 | 3 | 1 | 9 |
| ТВ филм | 3 | 5 | 3 | 0 | 11 |
| ТВ серии | 0 | 4 | 3 | 1 | 8 |
| Во целост | 8 | 9 | 9 | 2 | 28 |

1965 „Слободна дама"

1966 година „Како Ромео и Јулија се сакаа"

1968 година „Операција Белград" Д -р Кристина Шмит

1969 година Тв филм „Американска јахта во Сплитскатo пристаниште" Фиби, Американка

1969 година „Бог умре залудно"

ТВ филм „На берзата на трудот"

1970 ТВ филм „Загребува" Анѓа

1971 година „Нашето мало место" ТВ серија

1973 годинаТВ филм „Ленин во Африка"

1973 година Тв серија „За што сме на овој свет" Маре Оструја

1974 година ТВ серија „Лице в лице" Здравка

Надворешни врски
----------------

* Здравка Крстуловиќ на  Семрежната филмска база на податоци (англиски)
**„Големиот дружељубив џин"** (англиски: *The BFG*) - британско-канадско-американски филм од 2016 година, во режија на Стивен Спилберг. Гласовите во филмот ги позајмуваат: Марк Риланс, Раби Барнхил, Пенелопи Вилтон итн.

Содржина
--------

Десетгодишното девојче Софи живее во дом за сираци. Еден ден, таа здогледува стар џин со големи уши, кој ја грабнува и ја носи во Земјата на џиновите. Таму живеат неколку лоши џинови, кои постојано го тормозат стариот џин. Тој, пак, има навика да ја посетува Земјата на соништата, каде собира соништа кои ги чува во стаклени садови во својот дом. Потоа, тој слегува на Земјата и им ги пушта соновите на луѓето, додека тие спијат. Софи го нарекува џинот БФГ (*Big Friendly Giant*) и тие стануваат пријатели. Еднаш, еден од лошите џинови го посетува БФГ и намирисува дека кај него има човечко суштество. Кога џиновите ќе го пронајдат ќебенцето на Софи, БФГ одлучува да ја врати во домот за сираци, сакајќи да ја спаси од лошите џинови, кои сакаат да ја изедат. Сепак, Софи се враќа во Земјата на џиновите и дознава дека претходно БФГ чувал момче, кое го изеле џиновите. Затоа, таа смислува план како да се ослободат од лошите џинови: Таа и БФГ одат кај англиската кралица и бараат помош од неа. Кралицата испраќа војници, кои со хеликоптери одат во Земјата на џиновите, ги фаќаат лошите џинови и ги истовараат на еден пуст остров. Софи останува да живее во дворецот на кралицата, сеќавајќи се на БФГ.

Наводи
------

1. ↑  IMBd, The BFG (2016) (пристапено на 29.11.2016)

Надворешни врски
----------------

|  |  |
| --- | --- |
| Ризница | „Големиот дружељубив џин" на Ризницата ? |

* Матична страница
* 

* *The BFG*  на  Семрежната филмска база на податоци (англиски)
* 

* *The BFG* на Box Office Mojo
* 

* *The BFG* на Metacritic

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Филмови режирани од Стивен Спилберг |
| --- |
|  |
| 1970-ти |  *Двобој* (1971)  **·**   *Шугарленд експрес* (1974)  **·**   *Ајкула* (1975)  **·**   *Блиски средби од третиот вид* (1977)  **·**   *1941* (1979) |
|  |
| 1980-ти |  *Индијана Џонс: Крадците на изгубениот ковчег* (1981)  **·**   *И-ти* (1982)  **·**   *Индијана Џонс: Храмот на проклетството* (1984)  **·**   *Бојата на пурпурот* (1985)  **·**    *Царство на сонцето* (1987)  **·**   *Индијана Џонс: Последната крстоносна војна* (1989)  **·**   *Секогаш* (1989) |
|  |
| 1990-ти |  *Кука* (1991)  **·**   *Паркот Јура* (1993)  **·**   *Шиндлеровата листа* (1993)  **·**   *Изгубениот свет: Паркот Јура* (1997)  **·**   *Амистад* (1997)  **·**   *Спасувајќи го војникот Рајан* (1998) |
|  |
| 2000-ти |  *Вештачка интелигенција* (2001)  **·**   *Малцински извештај* (2002)  **·**   *Фати ме ако можеш* (2002)  **·**   *Терминал* (2004)  **·**   *Војна на световите* (2005)  **·**   *Минхен* (2005)  **·**   *Индијана Џонс: Кралството на кристалниот череп* (2008) |
|  |
| 2010-ти |  *Авантурите на Тинтин* (2011)  **·**   *Воен коњ* (2011)  **·**   *Линколн* (2012)  **·**   *Мост на шпиони (2015)*  **·**   *Големиот дружељубив џин (2016)* |

 |
**Елен Троциг** (5 март 1878 – 6 ноември 1949 година) била шведска уметница која се базирала во Естерлен и постанала позната како „првиот сликар на Истокот".

Животот
-------

 од 1943 година
Троциг е родена во Малме во 1878 година.  Таа и нејзиното семејство се преселиле во Симрисамн кога имала пет години и останале таму додека нејзиниот татко, Јохан Вилхелм Троциг не умрел и нејзината мајка вдовица, Кристина Сесилија Троциг, не го води семејството назад во Малме. Таа имала осумнаесет години кога починал нејзиниот татко, за среќа неговиот брат Фредрик го ценел нејзиниот талент и го поддржал нејзиното образование. Своето образование го стекнала во Tegne-og Kunstindustriskolen for Kvinder,  Валандската школа за ликовни уметности во Гетеборг и кај Кристијан Крог на Академијата Колароси во Париз.  Во Париз таа им се придружила на другите Скандинавци, вклучувајќи ја и колешката сликарка Тора Вега Холмстром. Во 1908 година таа стекнала доверба во нејзиниот талент кога продала портрет од 1906 година на музејот за уметност во Гетеборг. 

Сфатила дека повеќе ја сака природата пред луѓето и се вратила во Шведска, решила да се пресели на истокот на земјата бидејќи ја претпочитала светлината и грубиот пејзаж. Другите на крајот ќе го следат нејзиното водство, но засега таа станува „првиот сликар на исток", титула што ќе се поврзе со неа. Таа имала интерес во цвеќиња и сликала портрети како тој од Мата Лајзел во 1915 и во тоа време тие би живееле заедно во нејзиниот роден град Симрисамн од детството. Таа, исто така, ќе наслика прилично темни пејзажи во кои доминираат сина, кафена и зелена боја. 

Кога умрела во својот дом во Симрисамн во 1949 година, оставила инструкции дека нејзините слики треба да се продаваат за да може да се основа добротворна организација. Парите да се користат за поддршка на млади уметници.

Наводи
------

Дополнително читање
-------------------

* Ellen Trotzig at Svenskt kvinnobiografiskt lexikon

Надворешни врски
----------------

* 

* Елен Тротзиг на Ризницата ?

1. ↑  „Trotzig, Ellen Christina Amalia | Benezit Dictionary of Artists". *www.oxfordartonline.com* (англиски). 2011. doi:10.1093/benz/9780199773787.article.B00185559. ISBN 978-0-19-977378-7. Посетено на 2020-01-25.
2. 1 2 3 4  „skbl.se - Ellen Kristina Amalia Trotzig". *www.skbl.se*. Посетено на 2020-01-25.
3. ↑  „The shore of Kåseberga - Ellen Trotzig". *Google Arts & Culture* (англиски). Посетено на 2020-01-30.
Aston Martin V8 со модификации како што се гледа во The Living Daylights, овде на конвенцијата за Џејмс Бонд во 1992 година
**Здивот на смртта** (англиски: *The Living Daylights*) — британски филм од 1987 година, во режија на Џон Глен. Филмот е дел од серијалот за тајниот агент Џејмс Бонд. Главните улоги ги толкуваат: Тимоти Далтон, Керолајн Блис, Роберт Браун и Џон Тери.

Содржина
--------

Додека елитната единица на британската разузнавачка единица "00" се наоѓа на редовна вежба на Гибралтар, во нејзините редови се вовлекуваат непријателски агенти, кои започнуваат да ги убиваат разузнувачите. Џејмс Бонд е последниот на списокот за ликвидација, но тој успева да ги убие непријателските агенти, а потоа оди во Братислава за да ми помогне на советскиот генерал Георгиј Косков.

Наводи
------

1. ↑  *Антена*, број 839, 25.7.2014, стр. 14.
2. ↑  *Антена*, број 869, 20.2.2015, стр. 27.
Ритам на жига
**Жига** (француски: *gigue*, италијански: *giga*) — жив барокен танц, обично со сложен такт како 6/8, 6/4, 9/8 или 12/16. Жига компонирана во прост такт како 3/8 е реткост, но постојат некои примери.

Жигата како музички облик обично се среќава во бинарен облик во рамките на поголеми дела како концерти и сонати. Ова е најчестиот последен став во барокната свита. Исто така жигата е често контрапунктна.

Поврзано
--------

* Жига (народна)
* Лаура (бавна жига)

|  |  |
| --- | --- |
| Играње менует | *Оваа статија за танц е никулец. Можете да помогнете со тоа што ќе ја проширите*. |



|  |  |  |
| --- | --- | --- |
| 

|  |  |
| --- | --- |
| Нормативна контрола | 
* GND: 4364277-9
* NKC: ph224342

 |

 |
**Големиот глувчешки детектив** (англиски: *The Great Mouse Detective*) е американски цртан филм од 1986 година. Ова е 26-тиот долгометражен цртан филм изработен во продукцијата на „компанијата Волт Дизни".

Надворешни врски
----------------

 Викицитат има збирка цитати поврзани со: ***The Great Mouse Detective*** 
* Матична страница
* *Големиот глувчешки детектив* — AllMovie (англиски)
* Големиот глувчешки детектив на Big Cartoon DataBase (англиски)
* 

* *Големиот глувчешки детектив*  на  Семрежната филмска база на податоци (англиски)
* 

* *The Great Mouse Detective* на филмската база TCM

 *Оваа статија за американски филм е никулец. Можете да помогнете со тоа што ќе ја проширите*.
**Големот грабеж на воз** (англиски: *The Great Train Robbery*) — американски филм од 1903 година, во режија на Едвин С. Портер. Ова е првиот „наративен" филм во историјата, т.е. филм во кој има целосна приказна. Во 1990 година, филмот бил зачуван во Националниот филмски регистер на САД.

Синопсис
--------

Група каубои-бандити напаѓаат воз при што прво го онеспособуваат екипажот, а потоа го запираат возот и ги ограбуваат патниците. За тоа време, шерифот и неговите помошници се забавуваат, но откако ги алармираат за случката, тие тргнуваат во потрага по крадците. Каубоите се кријат во една шума, но таму пристигнува шерифот со помошниците при што започнува престрелка меѓу двете страни во која погинуваат ограбувачите на возот.

Наводи
------

1. ↑  IMDb, The Great Train Robbery (1903), Awards (пристапено на 3.11.2018)
2. ↑  IMDb, The Great Train Robbery (1903) (пристапено на 3.11.2018)
**Големиот Лебовски** е американски филм на режисерите Џоел и Итан Коен.

Факти за филмот
---------------

Филмот „Големиот Лебовски" е филм на режисерите Џоел и Итан Коен, а главните улоги ги толкуваат Џеф Бриџис, Џон Гудман и Џулиен Мур.

Содржина
--------

Џеф Лебовски (го глуми Џеф Бриџис) е поранешен радикален хипик, кој го минува животот во кугланата, заедно со своето друштво, пушејќи марихуана. Но, неговиот живот се менува драстично, кога случајно ќе го помешаат со еден пропаднат милионер, чија жена направила големи долгови кои некој мора да ги плати. Затоа, Џеф оди кај вистинскиот Лебовски за да го расчисти недоразбирањето, но тогаш му се случуваат неочекувани и бизарни случки.

Наводи
------

1. 1 2  *Антена*, бр. 804, 22.11.2013, стр. 17.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 217037277
* LCCN: n97087034
* GND: 4563990-5

 |

 |
**Елвир Мекиќ** (роден на 15 октомври 1981 година) — македонски музичар. Популарноста ја стекнал по изведбата на неговиот сингл „Опасно" со Маја Саздановска на „Охрид фест" во 2007 година. Продолжил со издавање на вториот и третиот сингл од неговиот деби албум „*Опасно"*, со наслов „Уште те има", и „Некаде После Два". Мекиќ се натпреварувал и на домашниот избор за Евровизија во 2008 година, „Скопје фест 2008", со песната „Армија".

Ран живот и кариера
-------------------

Тој има бошњачко потекло. Кариерата на Мекиќ започнала кога бил тинејџер и наскоро бил откриен неговиот талент. Неговата прва песна „Се Шекнувам" станала многу популарна во Македонија. Откако успешно продуцирал неколку синглови, тој направил пауза во создавањето на сопствена музика за да може да започне да пишува текстови за други уметници кои биле популарни во Македонија. Тој се вратил на музичкото поле во 2007 година со песната „Нека Те Заборави", од студискиот албум „*Опасно"*.

Откако ја извел песната „Армија" на Скопје Фест 2008, Елвир заедно со неговиот најдобар пријател и колега музичар Јован Јованов организирале концерт што се одржал во Скопје. Бил планиран само еден концерт за 10 април 2008 година, но поради големата продажба на билети, следниот концерт бил закажан следната вечер. Во крајот на 2008 година, Мекиќ соработувал со српската пејачка и поранешна членка на Џогани, Слаѓа Делибашиќ. Двојката објави босанско / српски сингл насловен „5 минута". Тој ги напишал стиховите за македонската песна избрана за Евровизија 2009.

Во 2010 година, тој ја отпеал „Што је од Бога добро је" со босанската пејачка Селма Бајрами за нејзиниот албум *Закон судбине*.

Дискографија
------------

### Студиски албуми

* *Опасно* (2007)
* *Како нов* (2009)

### Синглови

* 2007 година: „Опасно" (со Маја Саздановска)
* 2007 година: „Уште те има"
* 2008 година: „Некаде После Два"

Користена литература
--------------------

1. ↑  Macedonian rockers chosen for Eurovision

Надворешни врски
----------------

* Елвир Мекиќ на Мајспејс
**Косара** била македонска владетелка и жена на цар Самоил. Се омажила околу 970 година.

Според преданијата таа потекнува од градот Драч. Нејзиното име „Косара" потоа станува познато во Македонија и Самоиловото царство, но најмногу е користено од припадниците на семејството на Самоил.

Косара како тема во уметноста и во популарната култура
------------------------------------------------------

Косара се јавува како тема во бројни дела од областа на уметноста и популарната култура, како:

* „Косара" - песна на југословенскиот поет Мак Диздар.

Наводи
------

1. ↑  Балкански битки и кралеви во средновекието, Филаделфија, 1978, стр. 23
2. ↑  Мак Диздар, *Горчин*. Скопје, Македонска книга, стр. 129.
Шематски приказ на Коринтски столб

Кај архитектурата, **ентаза** е техника на дизајнирање која се користи за созбивање на извесна оптичка мамка. Кога еден столб или друг елемент се гради со паралелни страни, тие страни изгледаат како да се малку закривени. Ентаза е примената на мала крива која се витка нанадвор, правејќи ги страните непаралелни за да се созбие овој оптички ефект. Освен во храмот, подот под него има закривеност. Целта, малку парадоксно, е да се даде изглед на прави линии со употреба на криви и оптичка мамка.

Веројатно првата примена на ентазата била при изградбата на египетските пирамиди, но исто така може да се види и кај грчките дизајни на столбови од класичното доба, како на пример кај храмовите од Дорски ред во Сегеста, Селин, Агриенто и Пестум. Истава техника се употребувала исклучително ретко кај хеленистичката и римската архитектура. Храмовите од овие периоди биле повисоки од грчките, со подолги и повитки столбови. Славни архитекти како Ренесансниот мајстор Андреја Паладио исто така ја применувале оваа техника на нивните згради.

Во последно време, автомобилскиот производител Ролс-Ројс ја користи оваа техника за решетките на ладилниците на своите автомобили.
Поглед на мостот Бебензунд на источниот дел на Фисаускиот Залив со бањските објекти
**Големо Ојтинско Езеро** (германски: *Großer Eutiner See*) — езеро во областа Холштајнска Швајцарија, во сојузната покраина Шлезвиг-Холштајн, Германија. Се наоѓа североисточно од градот Ојтин.

Зафаќа област од 230 хектари, длабоко е до 17 метри и се наоѓа на височина од 26,7 м. Северната страна директно се граничи со Зешарската Шума. Во западниот дел на езерото, одвоен од мостот Бебензунд, во Фисаускиот Залив, се влева главниот прилив, реката Швентине, која малку позападно истекува. Реката е пловна само за рекреативни активности до Големото Ојтинско Езеро.

Постојат два острови во Големото Ојтинско Езеро: Островот на фазаните (*Fasaneninsel*) на кој се наоѓаат остатоци на населба и кој се користел за визуелна точка за поранешната барокна градина на Ојтинскиот замок и која денес повторно се користи од приватни лица итн. Љубовен остров (*Liebesinsel*).

На бреговите на Големото Ојтинско Езеро во текот на летниот период се одржуваат мјузикли.

Надворешни врски
----------------

* Големо Ојтинско Езеро на Ризницата ?
* Тури низ Големото Ојтинско Езеро (германски)
* Ојтински летни игри Архивирано на 30 септември 2007 г. (германски)

|  |  |
| --- | --- |
| Stub icon | *Оваа статија за место во Шлезвиг-Холштајн е никулец. Можете да помогнете со тоа што ќе ја проширите.** п
* р
* у
 |
Рибникот Дошница
**Рибникот Дошница** се наоѓа во општина Демир Капија, на 5 км. оддалеченост од автопатот Скопје-Гевгелија. Рибникот има околу 2000 квадратни метри земјиште и на располагање има 100 тони риба за консумирање годишно. Со постоење од 60 години, рибникот Дошница има долга традиција на одгледување калифорниска и речна пастрмка и за првпат свеж лосос од видот *Coho Salmon*. Во ова мрестилиште се произведува по 500 000 мали рипчиња од калифорниска и речна пастрмка во еден турнус.

Калифорниска пастрмка

Калифорниска пастрмка
---------------------

Калифорниска пастрмка (латински: *Oncorhynchus mykiss*), со величини за консумирање од 250-400 грама. Калифорниската пастрмка претпочита ладна, чиста и висококвалитетна вода. Рибникот е изграден на реката Дошница, која има висококвалитетна вода, каква што бара овој специфичен тип на пастрмка. Калифорниската пастрмка има дамки во различни бои и затоа на (англиски: *rainbow trout* - виножитна пастрмка). Оваа риба има висококвалитетно месо, што е важен податок за нутриционистите и за сите оние кои водат грижа за своето здравје. Калифорниската пастрмка обично се продава свежа, во вообичаената величина за консумирање.

Речна пастрмка

Речна пастрмка
--------------

Речна пастрмка (латински: *Salmo trutta fario*) живее во многу чисти води, богати со кислород. Карактеристична е по нејзината златеникаво-кафеава и црна боја, како и по црвените дамки по целото тело. Освен за консумирање овој вид на риба се користи и за спортски риболов.
**Кога падна на Пирина** — патриотска, родољубива песна која го слави ликот и делото на големиот македонски револуционер Јане Сандански.

Автор на песната е Венко Темеќаров — македонски композитор и деец од Пиринска Македонија, роден во 1942 г. во село Мусомишта, Неврокопско.

Податоци за оваа песна за првпат се објавени во книгата „*Жестокоста на бугарскиот национализам и неговите слуги против Македонците*" од неодамна починатиот Јордан Костадинов (1932 – 2019), кој бил еден од основачите на ОМО „Илинден" и кој своевремено трипати бил затворан заради Македонија од страна на бугарскиот комунистички режим. Се претпоставува дека песната е настаната во 1960-те години на 20 век.

Песната е веќе обнародена и прифатена како народна песна. Некои изведувачи кои ја имаат препеано се: Васка Илиева, Гоце Арнаудов, Борис Трајанов, Казухиро Котецу и многу други.

Опис
----

Песната ги опева последните мигови од животот на Јане Сандански преку негов симболичен разговор со три сокола, кои ги претставуваат трите делови на етничка Македонија (Вардарска, Егејска и Пиринска). Секој сокол му нуди да појде со него да најде лек. Едниот сокол сака да го носи *горе в Пирин Планина*, вториот *долу до Белото Море, додека* третиот да го однесе *крај Вардарот*. Јане Сандански, ги замолил да го остават да си умре, а неговата мајка Македонија, се надева дека ќе роди други синови кои ќе ја ослободат.

Текст
-----

Кога падна на Пирина,

ранет Јане Сандански,

полетаа три сокола

и на Јане збореа:

- Ајде Јане со нас појди,

ние лек ќе најдеме.

Мајка Македонија

за таков јунак лек ќе најде.

Први сокол проговара:

- Ој ти Јане Сандански,

ајде Јане со нас појди,

горе в' Пирин Планина.

Белким ти ќе оздравиш,

Македонија да ослободиш.

Втори сокол проговара:

- Ој ти Јане Сандански,

ајде Јане со нас дојди,

дур' до белото море.

Белким ти ќе оздравиш,

Македонија да ослободиш.

Трети сокол проговара:

- Ој ти Јане Сандански,

ајде Јане со нас појди,

долу крај Вардара.

Белким ти ќе оздравиш,

Македонија да ослободиш.

- Ој те вие три сокола,

в' срце сум ранет.

Оставај мене тук' да умрам,

лек мене не лекува.

Македонија други ќе роди,

кој ќе ја ослободи.

Наводи
------

1. ↑  „МАКЕДОНСКА НАЦИЈА: Автор на песната „Кога падна на Пирина ранет Јане Сандански" е Македонец од Пиринска Македонија". *Denesen.mk*.
2. 1 2  „КОЈ Е АВТОРОТ НА ПЕСНАТА „КОГА ПАДНА НА ПИРИНА РАНЕТ ЈАНЕ САНДАНСКИ"?". *Македонска нација*.
3. ↑  „Кога падна на Пирина | Koga padna na Pirina". *Pesna.org* (англиски). Архивирано од изворникот на 2018-08-15.

Надворешни врски
----------------

### Снимки

* Верзија на Гоце Арнаудов
* Верзија на Васка Илиева
* Верзија на Борис Трајанов и Зоран Џорлев
* Верзија на Казухиро Котецу

### Ноти

* Ноти на песната — портал „Пелистер", проф. д-р Гоце Митревски
Антонио Вивалди
***Големиот Могулец*** (италијански: *Il gran mogol*), РК 431a, ― концерт за флејта од Антонио Вивалди, напишан кон крајот на 1720-тите или почетокот на 1730-тите. Тоа бил индискиот дел од сет од четири „национални" концерти, *Франција* (*La Francia*), *Шпанија* (*La Spagna*) и *Англија* (*L'Inghilterra*) - сите други три се изгубени.

Била појавена во продажниот каталог на холандски продавач на книги од 1759 година, а потоа била изгубена до 2010 година, кога повторно била откриен од Ендрју Вули во трудовите на лорд Роберт Кер (?-1746), син на Вилијам Кер, третиот маркиз на Лотијан, сега во Националниот архив на Шкотска. Кер и самиот бил флаутист и се смета дека го собрал на голема турнеја низ Италија. Бројот РВ 431a е доделен на концертот во Риомовиот каталог.

Надворешни врски
----------------

* Carrell, Severin (7 октомври 2010). „Vivaldi flute concerto discovered". The Guardian.
* Hall, George (8 октомври 2010). „Vivaldi: Il Gran Mogol - review". The Guardian.

Предлошка:Антонио Вивалди

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 176383633
* LCCN: n2011053785

 |

 |
Пример за кодер
**Кодер** – комбинаторно коло во дигиталната електроника кое врши кодирање. Кодирањето е потребно за да може информацијата да се обработува во дигиталниот систем. На пример, од тастатурата на калкулатор или сметач со посредство на кодер се генерира комбинација од логички нули и единици. Кодот генериран од кодерите може да биде природен бинарен код или зададен со табела, каде на секој сигнал му одговара одредена комбинација на нули и единици, како што е случај со азбучнобројчените кодови.

Кодерот се состои од n излези, додека може а има 2n (потполн кодер) или 2n-1 (непотполн кодер) влезови. Кодерите исто така изискуваат влезови за напојување и маса.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**Елвир Салимов** (Крива Паланка, 1 април 1971

–) ― македонски бранител, припадник на посебната единица ПЕП, учесник во воениот конфликт во Македонија во 2001 година и поранешен полициски службеник.

Животопис
---------

### Живот и стапување во полиција

Елвир Салимов е роден на 1 април 1971 година во Крива Паланка. По завршување на осумгодишното училиште „Јоаким Крчовски", се запишал во средното училиште „Ѓорче Петров" каде го посетувал две години, а следните две ги поминал во полициското училиште ЦОКБОС „Елисие Поповски - Марко". На 1 јули 1989 година, стапил во полициска служба на Македонија служејќи од 1989 до 1993 во Скопје. Од 1993 година служел во родната Крива Паланка, каде служел до 2019 година откако се стекнал со право на пензија.

### Учесник на Судирот во 2001

Од 2000 година бил ангажиран во Посебната единица. Со започнувањето на воениот конфликт во 2001, учествувал во борбите во Опае, Теарце, Радуша. Во неговата второ ангажирање во Радуша, на 11 август, тој бил застрелан од снајперист со снајпер со калибар 762 во пределот на грлото. Заради настанатите телесни повреди и неговото болничко лекување и истиот е распореден од сообраќајна служба во крим техника од каде до 2019 година извршува работни задачи.

Резиме
------

Како учесник во еден воен судир, Елвир Салимов се има искажано:

```
 „Горд сум што сум бранител на Република Македонија и следбеник на стапките на дедо ми Асан Салимовски, учесник во НОБ од 1942 до 1945".
```

Наводи
------

1. 1 2 3 4  Лична исповед од Елвир Салимов. Посетено на 4 април 2021.
Дотсонов Леден Гребен во рамките на АнтарктикДотсонов Леден Гребен
Местоположба на гребенот

 Работ на Дотсоновиот Леден Гребен во ноември 2016 година
**Дотсонов Леден Гребен** — леден гребен широк околу 50 км помеѓу Мартиновиот Полуостров и Беровиот Полуостров на брегот на Земјата на Мери Берд на Антарктикот. За прв пат бил мапиран од страна на Геолошкиот институт на САД од воздушни фотографии добиени од операцијата Хајџамп на Американската морнарица во јануари 1947 година и името му го дал Советодавниот комитет за имиња на Антарктикот според поручникот Вилијам А. Дотсон, американски морнарички офицер, претходно одговорен на Единицата на Поморската океанографска канцеларија, загинат во авионска несреќа во Алјаска во ноември 1964 година додека бил на извидувачка мисија на ледник.

Поврзано
--------

* Список на ледници
* Список на ледени гребени на Антарктикот

Наводи
------

1. ↑  „Dotson Ice Shelf". Информативен систем за географски називи, Геолошки топографски институт на САД. Посетено на 2012-01-26. (англиски)
Податотека:Coviello.JPG Ковиело, од Кало
**Ковиело** (француски: *Covielle*) е лик и маска во италијанската комедија Commedia dell'arte. Тој спаѓа во категоријата на зани. Неговото име е двоен деминутив од името *Џакомо* (Јакоб или Џејмс). На англиски, тој може да се вика *Џими* или *Џеки*.

Ликот датира најмалку од 16 век. Бил типично од јужниот дел на Италија, и можел да танцува и да свири на мандолина доста добро.

Неговата маска обично го прикажува со смешно долг нос, налик на клун, често долг колку и целото лице. Неговиот нос и образите обично се обоени во црвено. Понекогаш носи очила и често е прикажан со пердуви во капата. Кало го покажува како танцува со стап и меч на појасот.

Николо Барбиери вели дека Ковиело ја забавува публиката со своите „гримаси и засегнат јазик". Салватор Роза вели дека Ковиело е „итар, вешт, еластичен и вообразен". Во „Буржоаскиот господин" на Молиер го маскира својот господар во Турчин и се преправа дека зборува турски. Очигледно може да биде глупав или умен како актерот и според сценариото.

Исто така, неговиот костим може да варира. Некогаш носи унитард што го стега кожата, други пати го прикажуваат облечен во панталони и дублет. Се чини дека носот и капата со пердуви се неговите најконзистентни одлики.

Наводи
------

* Rudlin, John; Oliver Crick (2001). *Commedia dell'arte*. Routledge. ISBN 978-0-415-20409-5. Посетено на August 4, 2009.

Надворешни врски
----------------

* „I Sebastiani - Characters - Coviello". Архивирано од изворникот на April 30, 2006. Посетено на January 13, 2019.
* „La commedia dell'arte (Coviello 4th column 3rd row)". *Atelier des arts* (италијански). Посетено на January 13, 2019.
Разни видови запалки
**Запалка** или **чакмак** - мала џебна направа што служи, вообичаено, за палење цигари. За разлика од кибритот, запалката може да се користи повеќепати, бидејќи не се троши запалката туку само запаливиот флуид кој служи како гориво. Како флуид може да се користи течен гас за запалки, бензин за запалки и сл. За првично палење на флуидот се користи или кремен или електрична искра.

Претходници на запалката
------------------------

Во минатото за палење оган, во Македонија, како и во пошироката околина се користело:

* кремен (вид камен што пушта искри при удар)
* секало (вид орудие за секање)
* трат (вид габа која расте на кора на дрва и која посебно се обработува пред да се применува за палење оган)

Со удар на секалото во кременот, тратот би се запалил.

Кибрит
------

Паралелно со развојот на запалката се појавил и кибритот

Први запалки
------------

Првите запалки се состоеле од:

* куќиште
* фитил
* материјал сличен на вата на кој се турал бензин
* кремен
* назабено тркалце кое со „гребење" на кременот фрлал искра

Потрошен материјал бил:

* кременот кој се менувал
* фитилот кој горел, па исто така се менувал
* специјален бензин кој се доливал

Модерни запалки
---------------

Модерните запалки се изменети во следната смисла:

* наместо кремен се користи пиезоелектричен елемент кој кога се стисне фрла искра
* како гориво се користи специјален гас за запалки.

Постојат запалки кои се надополнуваат со гас и на кои може да се менува кременот, но најпопуларни се запалките кои едноставно се фрлаат кога ќе се потроши горивото.

Галерија
--------

* Генеричка запалка за еднократна употребаГенеричка запалка за еднократна употреба
* Палење за еднократна употребаПалење за еднократна употреба
* Стандарден зипоСтандарден зипо

Наводи
------

1. ↑  Архаизам и турцизам „Чакмак" — Дигитален речник на македонскиот јазик
2. ↑  „Запалка" — Дигитален речник на македонскиот јазик

Надворешни врски
----------------

|  |  |
| --- | --- |
| Ризница | „Запалка" на Ризницата ? |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85025949
* GND: 4154290-3
* BNF: cb12187369r (податоци)

 |

 |
**Гоце Цветановски** — македонски филмски режисер.

Творештво
---------

Во октомври 2014 година, филмот на Цветановски „Мал дисконтинуитет во времепросторот" ја добил наградата за најдобар регионален краток филм на 12. фестивал „Филмски фронт", кој се одржува во Нови Сад. Во филмот се зборува за еден фотограф, кој има невидлив посетител во станот, а главните улоги ги толкуваат Висар Вишка и Драгана Левенска. Претходно, филмот освоил награда и на фестивал во Белград. Истиот месец, филмот учествувал и на меѓународниот филмски фестивал во Хоф, Германија, а во ноември 2014 година, филмот бил прикажан во Тирана и во Њујорк.

Наводи
------

1. ↑  „Филм на Гоце Цветановски награден во Нови Сад", *Дневник*, година XVIII, број 5602, вторник, 28 октомври 2014, стр. 22.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**„Доцна пролет"** (јапонски: *晩春*) — јапонски филм од 1949 година, во режија на Јасуџиро Озу кој е автор и на сценариото, заедно со Кого Нода, засновано врз краткиот расказ „Татко и ќерка" на Казуо Хироцу. Главните улоги ги играат: Чишу Риу, Сецуко Хара, Јумеџи Цукиока, Харуко Сугимура, Хохи Аоки, Кунико Мијаке и Масао Мишима.

Синопсис
--------

Професорот Сомија (го игра Рју) е вдовец кој живее со ќерката Норико (ја игра Хара), која е немажена иако има веќе 27 години. Еден ден, додека шета низ Токио, Норико го среќава професорот Онодера (го игра Мишима) и дознава дека тој се оженил по вторпат при што таа го осудува тој чин како „нечист". Сестрата на професорот (ја игра Сугимура) се обидува да ја наговори Норико да најде соодветен маж, но таа одбива зашто не сака да го остави својот татко сам. За да ја натера да се омажи, професорот Сомија ѝ кажува на ќерката дека одлучил да се ожени. Подоцна, професорот Сомија и Норико го посетуваат Кјото, заедно со брачниот пар Онодера и во таа прилика, отакао ја запознава неговата сопруга, Норико го менува својот став за бракот на професорот Онодера. Набргу, Норико се согласува да се омажи и по свадбата, таа и сопругот заминуваат на свадбено патување. Професорот Сомија оди во еден бар, заедно со пријателката на Норико, Аја (ја игра Цукиока), која ветува дека почесто ќе го посетува.

Наводи
------

1. ↑  IMDb, Late Spring (пристапено на 22.3.2022)
**Когнитивна дисонанца** (**спознателна неслога**) — судир во свеста, конфликт на две или повеќе нескладни верувања, идеи, убедувања или ставови, и создава непријатно чувство кај поединецот. Појавата на когнитивна дисонанца е последица на некое дејствување кое е во спротивност со личните верувања, идеали и вредности; Исто така се јавува и при соочување со нови информации што се во спротивност со верувањата, идеалите и вредностите.

Во *Теорија за когнитивната дисонанца* (1957), Леон Фестинг пишува дека луѓето се стремат кон внатрешна психолошка доследност за да функционираат во реалниот свет. Кога личноста доживеала внатрешна недоследност што води до психолошка непријатност, таа е мотивирана да ја намали когнитивната дисонанца: или преку промена на делови од сознанието за да го оправда стресното однесување; Или со додавање нови делови на сознанието што предизвикува психолошка дисонанца; И со активно избегнување на социјални ситуации и контрадикторни информации кои можат да ја зголемат когнитивната дисонанца.

Надворешни врски
----------------

* Cognitive dissonance entry in *The Skeptic's Dictionary*
* Festinger and Carlsmith's original paper

|  |  |
| --- | --- |
| Stub icon | *Оваа статија од областа на психологијата е никулец. Можете да помогнете со тоа што ќе ја проширите.** п
* р
* у
 |
**„Кога ќе полетаат гулабите"** (српски: *Кад голубови полете*) — југословенски филм од 1968 година, во режија на Властимир Радовановиќ. Главните улоги ги толкуваат: Миодраг Петровиќ-Чкаља, Рахела Ферари, Арсен Дедиќ, Александар Фотез, Војин Кајганиќ и Мирјана Марковиќ.

Синопсис
--------

Во центарот на градот, децата градат гулабарник во еден напуштен двор. Меѓутоа, наместо гулаби, во него се населуваат станари - еден човек со две деца. Децата се трудат да ги исфрлат несаканите станари, но во меѓувреме се спријателуваат со нив. Кога од општината ќе дојдат да ја урнат дивоградбата, т.е. голубарникот, децата се борат против одлуката на општината.

Наводи
------

1. ↑  РТС, Кад голубови полете (пристапено на 24.2.2022)

|  |  |
| --- | --- |
| Stub icon | *Оваа статија филм е никулец. Можете да помогнете со тоа што ќе ја проширите.** п
* р
* у
 |
**Часовни појаси во Африка**:  

|  |  |
| --- | --- |
| црно | **UTC−01**: Зелено‘ртско време. |
| зелено | **UTC**: Западноевропско време · Средно време по Гринич. |
| сино | **UTC+01**: Средноевропско време · Западноафриканско време · Западноевропско летно време. |
| црвено | **UTC+02**: Источноевропско време · Средноафриканско време · Западноафриканско летно време · Јужноафриканско стандардно време. |
| жолто | **UTC+03**: Источноевропско летно време · Источноафриканско време. |
| сиво | **UTC+04**: Маврициско време · Сејшелско време. |

Шрафираните земји практикуваат летно сметање на времето

**Западноафриканско време** или **WAT** (од англ. *West Africa Time*) е часовен појас што се користи во западнио-централниот дел на Африка (но не во земјите западно од Бенин, кои користат UTC). Појасот е еден час понапред од координираното универзално време (UTC+01), што значи исто како средноевропското време. Тука не спаѓаат највеќето земји во регионот Западна Африка, бидејќи тие користат UTC.

Бидејќи најголемиот дел на појасот лежи во екваторското подрачје, разликите во траењето на денот во текот на годината се занемарливи, па затоа не се практикува летно сметање на времето. Исклучок од ова се Либија и Намибија, кои практикуваат **западноафриканско летно време** (WAST, UTC+02) во летните месеци (од крајот на март до крајот на октомври во Либија и од почетокот на септември до почетокот на април во Намибија).

Западноафриканското време се применува во следниве земји:

* Алжир
* Ангола
* Бенин
* Габон
* Екваторска Гвинеја
* Камерун
* Демократска Република Конго (западно)
* Република Конго
* Либија
* Мароко
* Нигер
* Нигерија
* Тунис
* Централноафриканска Република
* Чад

Поврзано
--------

* Западна Африка

Наводи
------

1. ↑  Либија го смени часовниот појас - Time and Date, 10 ноември 2012 (англиски)
Во областа на оптимизациите на компајлерите, **достапните изрази** се алгоритам за анализа што го одредува за секоја точка во програмата множеството изрази што не треба повторно да се пресметуваат. За тие изрази се вели дека се *достапни* во таква точка. За да бидат достапни на програмска точка, операндите на изразот не треба да се менуваат на кој било пат од појавата на тој израз до програмската точка.

Анализата е пример за кон напред проблем на анализа на проток на податоци. Се одржува збир на достапни изрази. Секоја изјава се анализира за да види дали ги менува операндите на еден или повеќе достапни изрази. Ова дава целини на достапни изрази на крајот од секој основен блок, познат како **почеток** во термините за анализа на проток на податоци. Израз е достапен на почетокот на основниот блок ако е достапен на крајот од секој претходник на основниот блок. Ова дава збир на равенки во однос на достапните множества, што може да се реши со повторувачки алгоритам.

Анализата на достапниот израз се користи за да се направи глобално отстранување на заеднички под-изрази (CSE). Ако изразот е достапен во одредена точка, нема потреба повторно да се проценува.

Библиографија
-------------

* Ахо, Сети и Улман: *Compilers - Principles, Techniques, and Tools.* Издавачко друштво Addison-Wesley. 1986 година.
**„*Гоце ми отиде во Солуна града*"** — македонска народна песна. Песната е посветена на Гоце Делчев кој во песната, отишол во Солун нажален и разговарал со некоја си Солунка за неговите родители кои биле ожалостени поради што Гоце си ја поминал младоста во револуционерната борба за ослободување на Македонија. Песната има ајдутски и патриотски карактер.

Текст
-----

-Гоце ми отиде во Солуна града,  

во Солуна града, во ладна мејана.  

Ми го служеше убава солунка,  

убава девојка, лична Македонка.  

Гоце ми беше многу угајлено,  

чаша му стои полна со ракија.

Па го прашува убава солунка:  

-Зошто си, бре Гоце, чаша не подигаш?  

Дали ти е, Гоце, пушка омрзнала,  

или ти е, Гоце, сабја `рѓосала?  

- Еј мори моме, убаво девојче,  

штом ме прашаш, моме, право ќе ти кажам.  

Сношти отидов во Кукуша града  

и си поминав во Чучук маала,  

там' си ја видов мојата мајка,  

мојата мајка в' црно облечена.  

Мојата мајка живо ме жали,  

мене ме жали за мојата младост.

Мојот стари татко небричен оди,  

мене живо жали за мојата младост,  

моите браќа нагани си стегат,  

в планина ќе одат, борба да водат,  

борба да водат за Македонија,  

за Македонија да ја ослободат.

Надворешни врски
----------------

* Гоце ми отиде во Солуна града (текст и музика) на pesna.org преку web.archive.org